Doetinchem
<s>Doetinchem je općina od 58,546 stanovnika i grad od 42,560 stan. na istoku Nizozemske u Provinciji Gelderland.</s>

<s>Općina se sastoji od grada Doetinchema i naselja Gaanderen i Wehl i niza zaselaka kao što su IJzevoorde i Langerak.</s>

<s>Geografske karakteristike</s>

<s>Doetinchem se prostire duž Rukavca IJssel, udaljen 30 km istočno od Arnhema.</s>

<s>Historija</s>

<s>Doetinchem se prvi put spominje u dokumentu iz 838., kao naselje sa crkvom pod imenom villa Deutinghem.</s>

<s>Historijski centar grada svoj karakteristični eliptični tlocrt dobio je u 13. vijeku, kad su podignuti bedemi od cigle sa gradskim vratima, kulama i širokim jarkom sa vanjske strane.</s>

<s>Zbog tog je sve do sredine 19. vijeka Doetinchem je imao ograničen prostor za širenje.</s><s>Sve rekonstrukcije i dogradnje odvijale su se uglavnom unutar tlocrta srednjovjekovnog grada.</s>

<s>Tek od kraja 19. vijeka grad i njegovo stanovništvo rastu, između ostalog i radi izgradnje boljih prometnih veza.</s><s>Tokom 20. vijeka se puno kompanija naselilo uz Oude IJssel i željezničku prugu.</s>

<s>Krajem Drugog svjetskog rata bombardiranje je uništilo velik dio historijskog centra, pa je njegov današnji izgled snažno određen obnovom nakon rata.</s><s>Novi stanbeni kvartovi izgrađeni su oko centra nakon rata, kako bi se zadovoljila rastuća potreba za stanovanjem, također određuju karakter grada.</s>

<s>Gaaderen</s>

<s>Gaaderen se nalazi južno od Doetinchema.</s><s>Nastao je kao zaselak Doetinchema nedaleko od samostana Betlehem, osnovanog 1180.</s>

<s>U to vrijeme taj kraj se uglavnom sastojao od močvara i brda okruženih rijekom i potocima, krajolikom su dominirala dva reda riječnih dina, čiji su se vrhovi uzdizali do 20-25 metar]]a iznad okolice.</s><s>Pretpostavlja se da ime mjesta Gaanderen, potječe od riječi - Gernere koja je značila šiljasti ili strijeloliki niz brda.</s>

<s>Pronalazak željezne rude omogućio je razvoj metalurgije, tako da je još 1689. kod Bielheimerbeeka osnovana najstarija ljevaonica željeza u Nizozemskoj.</s>

<s>Izgradnja željezničke pruge i državne ceste krajem 19. vijeka, potaknula je širenje naselja prema jugu te je na pruzi nastao novi centar naselja - Nieuw Gaanderen.</s><s>Danas su Oude (Stari) i Novi Gaanderen povezani ulicom Hoofdstraat.</s>

<s>Wehl 
Wehl se nalazi zapadno od Doetinchema.</s><s>Još je antičkih vremena na tom terenu postojalo najmanje pet naselja.</s><s>Srednjovjekovni Wehl (Weel) je prvi put dokumentiran oko 1200. kao utvrđeno selo sa bedemom i opkopima.</s>

<s>Dugo je zadržao svoj pretežno ratarski karakter.</s><s>Poboljšanje željezničkih veza 1920-ih, rezultiralo je skromnim ekonomskim i demografskim rastom, ali prava industrijalizacija nikada nije zaživjela.</s>

<s>Zapadno od Wehla leži selo Nieuw-Wehl, nastalo iz zaselka Achterwehl, koji se sastojao od nekoliko raštrkanih farmi i mlina.</s><s>Narastao je nakon 1900., kad su izgrađena škola, crkva i župni dvor.</s>

<s>Pobratimski gradovi</s>

<s>Doetinchem ima ugovore o partnerstvu sa slijedećim gradovima;
  La Libertad, Nikaragva (od 1990.)
  Pardubice, Češka (od 1992.)
  Raesfeld, Njemačka (od 2005.)</s>

<s>Izvori</s>

<s>Vanjske veze</s>

<s>Gemeente Doetinchem (službene stranice)</s>

<s>Gradovi u Nizozemskoj
Opštine u Nizozemskoj</s>

